|  |  |  |  |  |  |
| --- | --- | --- | --- | --- | --- |
| Analiza impactului de reglementare  a proiectului hotărârii Guvernului pentru aprobarea Regulamentului  privind exploatarea construcțiilor de protecție | | | | | |
| **Titlul analizei impactului** | Proiectul hotărârii Guvernului pentru aprobarea Regulamentului privind exploatarea construcțiilor de protecție. | | | | |
| **Data:** |  | | | | |
| **Autoritatea administrației publice (autor):** | Ministerul Afacerilor Interne | | | | |
| **Subdiviziunea:** | Direcția politici în domeniul situațiilor de urgență și excepționale a Ministerului Afacerilor Interne | | | | |
| **Persoana responsabilă și datele de contact:** | Dorina Ciupercă, ofițer principal al DPDSUE, e-mail: [dorina.ciuperca@mai.gov.md](mailto:dorina.ciuperca@mai.gov.md)  Tel. 022 255 132.  Sergiu Mihailov, ofițer principal al SPI a DGP a IGSU, e-mail:inginer@dse.md  Tel. 079574111 | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) Determinați clar și concis problema și/sau problemele care urmează să fie soluționate | | | | |  |
| Analiza de impact în procesul de fundamentare la proiectul hotărârii Guvernului pentru aprobarea Regulamentului privind exploatarea construcțiilor de protecție, a fost elaborată în conformitate cu prevederile Legii nr. 100/2017 cu privire la actele normative, art. 13 al Legii nr. 235/2006 cu privire la principiile de bază de reglementare a activității de întreprinzător și Hotărârii Guvernului nr. 23/2019 cu privire la aprobarea Metodologiei de analiză a impactului în procesul de fundamentare a proiectelor de acte normative.  Lipsa reglementărilor privind cerințele fața de exploatarea și dotarea, pregătirea spațiilor pentru adăpostirea persoanelor și capacitatea lor, controlul stării construcțiilor de protecție, marcarea și evidența acestora, duce la deteriorarea acestora, iar, în consecință, nu poate fi asigurată realizarea uneia dintre sarcinile de bază ale Protecției Civile, protecția persoanelor, care poate duce la pierderea vieților omenești, periclitarea funcționării stabile a obiectelor economiei naționale și ca rezultat, slăbirea rezistenței și vitalității economiei naționale în condițiile situațiilor excepționale.  Inspectoratul General pentru Situații de Urgență (în continuare - IGSU) al Ministerului Afacerilor Interne este organul central de specialitate al administrației publice în domeniul protecției civile.  Este de menționat că, modalitatea de bază de protecție a populației împotriva mijloacelor moderne de nimicire sau în caz de declanșare a situațiilor excepționale este adăpostirea persoanelor în construcțiile de protecție.  IGSU coordonează activitatea ministerelor, altor autorități administrative centrale, autorităților administrației publice locale, unităților economice în domeniul protecției civile.  Totodată, în obligațiile conducătorilor administrației publice locale și ai unităților economice sunt prevăzute, acumularea fondului necesar de construcții de protecție și menținerea lor în stare de pregătire permanentă pentru adăpostirea persoanelor supuse pericolului.  Problemele care urmează a fi soluționate:   * menținerea în starea de pregătire a adăposturilor de protecție civilă; * verificarea periodică a stării adăposturilor de protecție civilă; * pregătirea și amenajarea adăposturilor simple (subsolurilor) pentru adăpostirea persoanelor; * marcarea adăposturilor de protecție civilă și adăposturilor simple; * identificarea construcțiilor de protecție noi pentru adăpostirea persoanelor; * evidența construcțiilor de protecție.   Totodată, menționăm că, în contextul reformei organelor centrale publice de specialitate, prin Legea nr. 185/2017 pentru modificarea și completarea unor acte legislative (Legea nr. 93/2007, Legea nr. 271/1994), atribuțiile privind realizarea supravegherii de stat în domeniul protecției civile, din competența IGSU, au fost atribuite Agenției pentru Supraveghere Tehnică (organul supravegherii de stat în domeniul protecției civile) din subordinea Ministerului Infrastructurii și Dezvoltării Regionale.  De către Agenția pentru Supraveghere Tehnică în baza hotărârilor de Guvern anuale cu privire la măsurile de pregătire a protecției civile a Republicii Moldova, sunt efectuate controale a stării adăposturilor de protecție civilă și aprecierea stării acestora în conformitate cu normele măsurilor tehnice inginerești, în urma cărora s-a stabilit că lipsește act normativ ce ar reglementa domeniul dat.  Reieșind din acest context, a fost elaborat actul normativ prenotat care va descrie acțiunile conducătorilor administrației publice locale și ai unităților economice (gestionarii adăposturilor de protecție civilă) pentru organizarea menținerii adăposturilor în starea de pregătire pentru adăpostire a populației în caz de declanșare a situațiilor excepționale în raza administrativ-teritorială a acestora. | | | | | |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate | | | | |  |
| Până în anul 2017, în evidența Inspectoratului General pentru Situații de Urgență se numărau 227 de construcții de protecție (adăposturi de protecție civilă), cu capacitate de adăpostire a 76129 persoane, dintre care:  – 30 în stare bună;  – 84 în stare satisfăcătoare;  – 113 în stare nesatisfăcătoare.  Conform informațiilor prezentate de către Agenția pentru Supraveghere Tehnică, în anul 2022 pe teritoriul Republicii Moldova au fost efectuate verificări la 193 adăposturi de protecție civilă, în urma cărora s-a constatat următoarele:  - 5 sunt edificii de protecție civilă;  - 14 adăposturi de protecție civilă au fost demolate.  Din cele 174 de adăposturi de protecție civilă (51 sunt în proprietate privată, 112 sunt gestionate de autoritățile publice centrale, 11 sunt gestionate de autoritățile publice locale) situația este următoare:  - 13 adăposturi de protecție civilă sunt inundate;  - în toate adăposturile de protecție civilă sunt învechite instalațiile de ventilare, electrice, instalațiile de alimentare cu apă și canalizare;  - lipsesc fișe tehnice a adăposturilor, inventar, dispozitive și instrumente necesare;  - nu sunt persoane responsabile a căror atribuții includ efectuarea verificării și întreținerii corecte a încăperilor și a obiectivelor de infrastructură tehnico-edilitară a adăposturilor;  - adăposturile protecției civile nu sunt pregătite pentru adăpostirea persoanelor și sunt apreciate cu calificativul nesatisfăcător.  Așadar, problema esențială în domeniul protecției populației, apare odată cu micșorarea numărului de adăposturi de protecție civilă, care în lipsa unei întrețineri a condus la micșorarea în timp de 5 ani de la 227 până la 174 de adăposturi de protecție civilă, astfel micșorând capacitatea națională de adăpostire a populației, iar cele 174 rămase la moment sunt în stare nesatisfăcătoare.  În acest sens, micșorarea numărului de adăposturi are un impact negativ asupra fondului construcțiilor de protecție și va duce la dispariția totală a acestora în timp de 15 ani.  Totodată, cele 174 de adăposturi de protecție civilă pot adăposti 62513 de persoane, iar cele 53 de adăposturi dispărute aveau capacitatea de adăpostire de cca. 16 000 de persoane.  Imposibilitatea reînnoirii fondului construcțiilor de protecție, precum și tempoul de distrugere a acestora impune necesitatea de elaborare a prezentului proiect. | | | | | |
| c) Expuneți clar cauzele care au dus la apariția problemei | | | | |  |
| Drept temei pentru elaborarea proiectului sunt aspectele descrise, după cum urmează:   * lipsa actului normativ care stabilesc cerințe față de exploatarea adăposturilor de protecție civilă; * lipsa obligațiunilor persoanelor a căror atribuții includ efectuarea verificării și întreținerii corecte a încăperilor și a obiectivelor de infrastructură tehnico-edilitară (ingineri); * lipsa responsabilităților în domeniul menținerii adăposturilor de protecție civilă; * dotarea insuficientă cu inventar, dispozitive, instrumente necesare și instalații de comunicații; * lipsa mecanismului de finanțare sau implicarea gestionarilor adăposturilor protecției civile care a condus la imposibilitatea finanțărilor, iar infrastructura tehnico-edilitară, precum și starea încăperilor adăposturilor de protecție civilă a devenit moral învechită; * lipsa în cadrul autorităților administrației publice centrale, locale, unităților economice a specialiștilor în domeniul ingineresc ce ar putea organiza efectuarea verificării și întreținerii corecte a încăperilor și a obiectivelor de infrastructură tehnico-edilitară a adăposturilor de protecție civilă. | | | | | |
| d) Descrieți cum a evoluat problema și cum va evolua fără o intervenție | | | | |  |
| Starea adăposturilor de protecție civilă, în lipsa actelor normative de reglementare și lipsa unui mecanism de finanțare în perioada anilor 1991 – 2022, a condus la lichidarea și parțial dispariția acestora.  Astfel, lipsa actelor normative de reglementare privind cerințele față de exploatarea, dotarea, pregătirea spațiilor pentru adăpostirea persoanelor și capacitatea lor, controlul stării construcțiilor de protecție, marcarea și evidența acestora, duce la deteriorarea adăposturilor, iar în consecință, nu poate fi asigurată realizarea uneia dintre sarcinile de bază ale Protecției Civile, și anume - protecția persoanelor. Drept urmare, aceasta poate duce la pierderea vieților omenești, periclitarea funcționării stabile a obiectelor economiei naționale și ca rezultat, slăbirea rezistenței și vitalității economiei naționale în condițiile situațiilor excepționale.  În perspectivă, considerăm că urmare aprobării proiectului, va fi posibilă păstrarea adăposturilor de protecție civilă pentru a proteja viața și sănătatea cca. 62513 de persoane în condițiile situațiilor excepționale. | | | | | |
| e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului | | | | |  |
| Legea nr. 271/1994 cu privire la protecția civilă.  Normativul în construcții СНиП II-11-77\* „Construcții de protecție a apărării civile”, prevăzut în „Catalogul documentelor normative în construcții pe anul 2020. Ediția II”, aprobat prin Ordinul Ministrului economiei și infrastructurii Republicii Moldova nr. 146/2020 (Monitorul Oficial al Republicii Moldova, 2020, nr. 205-211, art. 708). | | | | | |
| **2. Stabilirea obiectivelor** | | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |  |
| Urmare aprobării proiectului actului normativ vor fi realizate următoarele obiective:   * - asigurarea protecției persoanelor supuși pericolului în condițiile situațiilor excepționale; * - păstrarea fondului necesar de construcții de protecție și menținerea acestuia în stare permanentă de pregătire pentru adăpostirea persoanelor; * stabilirea cerințelor față de exploatarea adăposturilor de protecție civilă; * stabilirea obligațiunilor persoanelor a căror atribuții includ efectuarea verificării și întreținerii corecte a încăperilor și a obiectivelor de infrastructură tehnico-edilitară (ingineri). | | | | | |
| **3. Identificarea opțiunilor** | | | | | |
| a) Expuneți succint opțiunea „a nu face nimic”, care presupune lipsa de intervenție | | | | |  |
| A nu face nimic ar fi echivalentul:   * distrugerea totală a adăposturilor de protecție civilă pe întreg teritoriul Republicii Moldova timp de 15 ani; * imposibilitatea restabilirii peste 10 ani a integrității și capacității portante ale adăposturilor de protecție civile; * imposibilitatea asigurării protecției persoanelor în condițiile situațiilor excepționale; * pierderea fondului construcțiilor de protecție. | | | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate | | | | |  |
| Regulamentul privind exploatarea construcțiilor de protecție stabilește implicarea gestionarilor adăposturilor de protecție civilă pentru rezolvarea problemelor întreținerii corecte a încăperilor și a obiectivelor de infrastructură tehnico-edilitară, dotarea a acestora cu inventar, dispozitive, instrumente necesare, instalații de comunicații și documentația necesară.  De asemenea proiectul Regulamentului prevede că, conducătorii adăposturilor de protecție civilă au drept de a exploata adăposturile de protecție civilă în timp de pace pentru necesitățile economiei naționale sau instituțiilor/organizațiilor, ceea ce va soluționa problema finanțării pentru mentenanța adăposturilor de protecție civilă.  Subsidiar, implementarea proiectului are ca scop asigurarea acumulării și menținerii în stare permanentă de pregătire a construcțiilor de protecție pentru adăpostirea persoanelor supuse pericolului în condițiile situațiilor excepționale. | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  |
| În urma examinării opțiunilor propuse, care stabilesc în linii generale exploatarea adăposturilor de protecție civilă s-a stabilit că, opțiunea alternativă poate fi construirea adăposturilor de protecție civilă noi, însă în cazul dat sunt necesare investiții majore și termeni de executare îndelungate.  Totodată, organul supravegherii de stat în domeniul protecției civile în timpul controlului adăposturilor de protecție civilă este în imposibilitatea aplicării sancțiunilor gestionarilor acestora, din lipsa cerințelor tehnice fața de exploatarea lor.  Din acest considerent, soluția cea mai optimă este aprobarea prezentului regulament, care va permite organului supravegherii de stat în domeniul protecției civile să controleze respectarea de către gestionarii adăposturilor de protecție civilă a cerințelor față de exploatarea și menținerea acestora în stare de pregătire pentru adăpostirea persoanelor în condițiile situațiilor excepționale.  Gestionarii adăposturilor de protecție civilă la rândul lor, să respecte cerințele tehnice față de exploatarea acestora, reglementate și aprobate prin actul normativ, și să asigure pregătirea adăposturilor de protecție pentru primirea persoanelor supuși pericolului. | | | | | |
| **4. Analiza impacturilor opțiunilor** | | | | | |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |  |
| La momentul actual, toate adăposturile de protecție civile aflate pe teritoriul Republicii Moldova sunt în stare nesatisfăcătoare, în interiorul acestora este imposibilă adăpostirea persoanelor în condiții situațiilor excepționale.  Totodată este necesar de menționat, că în cazul în care nu se intervine la reparația construcțiilor din beton, precum și la infrastructura adăpostului de protecție civilă, acestea sunt supuse deteriorării/uzurii inevitabile și distrugerii. Ca rezultat, este imposibilitatea asigurării protecției persoanelor în condițiile situațiilor excepționale.  Este relevant de menționat, că construirea adăposturilor de protecție civilă noi necesită investiții majore și termeni de executare îndelungat.  Adăposturile de protecție civilă existente necesită investiții minore, dat fiind faptul că ele sunt deja situate în clădiri capitale și este păstrată parțial infrastructura tehnico-edilitară, comparativ cu construirea adăposturilor noi.  Urmare implementării proiectului prenotat, acesta va avea efect pozitiv, prin aducerea adăposturilor de protecție civilă în stare de pregătire pentru adăpostirea persoanelor în condițiile situațiilor excepționale și garantarea asigurării securității populației. | | | | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| 1. *Activitatea diferitor categorii de întreprinderi mici și mijlocii*   Activitatea diferitor categorii de întreprinderi mici și mijlocii nu este afectată. La moment, în cadrul întreprinderilor mijlocii sunt în gestionare 51 de adăposturi de protecție civilă, care parțial asigură protecția angajaților ce activează în cadrul acestora cu alocarea parțială de fonduri pentru întreținere.  Întreprinderile mici, nu dețin adăposturi de protecție civilă, au la întreținere depozite în subsoluri care pot fi utilizate în calitate de adăposturi simple și nu necesită investiții.   1. *Costurile întreținerii (desfășurării afacerilor)*   Pentru întreținerea anuală a adăposturilor de protecție civilă, este necesar o funcție de inginer pentru care sunt necesare cheltuieli lunare pentru salariu (inclusiv impozite) de 6901,5 lei (șase mii nouă sute și unu lei, 50 bani).  Concomitent, întreținerea anuală a instalațiilor inginerești (conform contractelor de deservire cu companiile de deservire) în mediu pe an este următoarea:  Deservirea anuală a instalațiilor: (6800,00 lei)  - 1650 (lei) – instalația de ventilare și condiționare;  - 1800 (lei) – instalația electrică (de iluminat și de forță);  - 1750 (lei) – deservirea instalațiilor de semnalizare;  - 1600 (lei) – deservirea pazei de protecție contra incendiilor (Hidranții interiori și exteriori, stingătoarelor și furtunurile).  Servicii comunale: (27381,00 lei)  - 10845 (lei) – energie termică, dacă există (5 Gcal/sezon);  - 294 (lei) – apă și canalizare (12 m3/anual);  - 782 (lei) – energie electrică (360 kw/anual);  - 6000 (lei) – paza tehnică (anual);  - 960 (lei) – telefonie (anual).  - 8500 lei - deservirea anuală a clădirii (lucrări de reparații).  Pentru întreținerea anuală a adăpostului de protecție civilă este necesar minim 34 181,00 (treizeci și patru mii și o sută opt zeci și unu lei, 00 bani) și 82 818,00 (optzeci și doi mii opt sute optsprezece lei, 00 bani) pentru cheltuieli salariale. Cheltuielile totale anuale de întreținere a unui adăpost de protecție civilă este în mediu de 116999,00 (una sută șaisprezece mii nouă sute nouăzeci și nouă lei, 00 bani).  Totodată, adăposturile de protecție civilă trebuie să fie dotate cu inventar, dispozitive, instrumente necesare și instalații de comunicații:  Masă – 1000 lei/buc;  Scaun – 250 lei/buc;  Punga din polietilenă eco sau din hârtie pentru resturi (2 kg) – 50 lei/100 buc;  Lanternă electrică – 50 lei/buc;  Găleată cu capac – 45 lei/buc;  Căști de protecție – 55 lei/buc;  Lopată cu coadă – 160 lei/buc;  Ciocan baros 5-10 kg – 300 lei/buc;  Ciocan de mână 3 kg – 200 lei/buc;  Daltă metalică – 280 lei/buc;  Târnăcop – 250 lei/buc;  Ranga de fier – 200 lei/buc;  Cric hidraulic 20t – 840 lei/buc;  Trusa sanitară pentru primul ajutor- 200 lei/set;  Termometru cameral – 220 lei/buc;  Psihrometru (higrometru) – 325 lei/buc;  Dispozitiv pentru măsurarea concentrației CO2 – 1300 lei/buc;  Dispozitiv pentru măsurarea concentrației O2 – 1600 lei/buc;  Stație radio emisie și recepție mobilă – 980 lei/buc;  Telefon staționar – 400 lei/buc;  Stingător manual OP-6 – 430 lei/buc;  Pânză de stingere a incendiilor (pătură de foc) – 200 lei/buc.  Generator electric – 6,5 kwt – 20000 lei/buc;  Apă potabilă – 10 lei/litru (3000 lei pentru 100 pers.).  Pentru dotarea adăposturilor de protecție civilă cu inventar, dispozitive, instrumente necesare și instalații de comunicații este necesară suma de 32 335,00 (treizeci și două mii trei sute treizeci și cinci lei, 00 bani).   1. *Alegerea, calitatea și prețurile pentru consumatori*   Reiterăm că, regulamentul în cauză este elaborat în scopul reglementării raporturilor juridice dintre Agenția pentru Supraveghere Tehnică, autoritățile administrației publice centrale, locale, întreprinderi/instituții, ceea ce denotă faptul că actul normativ este foarte important pentru asigurarea securității populației în condițiile situațiilor excepționale.  Consumatorul final este persoana adăpostită în caz de situații excepționale care necesită a fi protejată în condiții de calitate în perioada situației anunțate.  Serviciile de adăpostire sunt prestate cu titlul gratuit de către gestionarii adăposturilor de protecție civilă din cadrul întreprinderilor, organizațiilor/instituțiilor, autorităților publice și necesită a fi de calitate.  Referitor la alegere, în caz de situații excepționale persoana nu are timp de careva alternative și se adăpostește în cel mai apropiat adăpost.   1. *Povara administrativă*   Intervenția de reglementare aduce un raport benefic asupra presiunii administrative la care sunt supuși actualii actori implicați, deoarece la moment lipsește reglementarea în domeniul de activitate.   1. *Fluxurile comerciale și investiționale*   Reieșind din faptul că, în conformitate cu prevederile pct. 1.5 din СНиП II-11-77\* „Construcții de protecție a apărării civile”, adăposturile de protecție civilă pe timp de pace pot fi utilizate în alte scopuri, ceea ce permite gestionarilor să le ofere în folosință contra cost, oferindu-le în chirie. Spre exemplu, în mediu urban (unde sunt amplasate adăposturile) un metru pătrat de spațiu în chirie costă 40 de lei (1m2 = 40 de lei per lună). Suprafața medie a adăposturilor de protecție civilă pe teritoriul Republicii este de 250 m2 ceea ce reprezintă o sumă de:  Calculăm venitul brut *(Vb=Sm x C (suprafața medie (Sm) și costul chiriei (C))* timp de 12 luni:  *VB=10 000 x 12 = 120 000 (lei*);  Calculăm venitul net *(Vn=Vb-Sa; Sa=82 818,00* *salariul anual)*:  *Vn=120 000 – 82 818,00 = 37182,0 (lei).*  Reieșind din calculul efectuat stabilim că adăposturile de protecție civilă pot fi date în folosință, iar suma cheltuielilor pentru întreținere poate fi acoperită din venitul obținut.  Autoritățile administrației publice centrale, locale, întreprinderi/instituții pot să participe la proiecte naționale și internaționale privind asigurarea securității populației (în adăposturile de protecție civilă), ceea ce ar putea asigura dotarea cu cu inventar, dispozitive, instrumente necesare și instalații de comunicații sau îmbunătățirea infrastructurii tehnico-edilitare a adăposturilor de protecție civilă.   1. *Bunăstarea gospodăriilor casnice și a cetățenilor*   În cazul unei situații excepționale apare riscul distrugerii sectorului locativ, iar persoana în momentul apariției situației excepționale temporar folosește adăpostul de protecției civilă, astfel își asigură securitatea vieții și sănătății.  Asigurarea securității persoanelor în adăposturile de protecție civilă, precum și în adăposturile simple în localitățile urbane și rurale, informarea populației despre amplasarea lor, reprezintă un complex de măsuri de prevenire a pierderilor de vieți omenești. Totodată, adăposturile de protecție civilă și adăposturile simple pot fi folosite pentru protecția tuturor categoriilor de populație, precum și a bunurilor materiale.   1. *Situația social-economică în anumite regiuni*   În baza prezentului regulament, se oferă posibilități de asigurarea securității calitative în localitățile urbane și în alte localități în care se vor amenaja adăposturi simple pentru asigurarea protecției populației în condițiile situațiilor excepționale.   1. *Formarea profesională*   Angajații a căror atribuții includ efectuarea verificării și întreținerii corecte a încăperilor și a obiectivelor de infrastructură tehnico-edilitară (ingineri) a adăposturilor de protecție civilă vor fi pregătiți conform cerințelor actuale privind întreținerea corectă a adăposturilor de protecție civilă de către Inspectoratul General pentru Situații de Urgență, care va acorda suport prin instruire inginerilor pe domeniul întreținerii corecte a adăposturilor de protecție civilă. | | | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| În contextul prevederilor legislației în vigoare, nu au fost identificate opțiuni alternative de intervenție. | | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |  |
| În urma analizei opțiunii propuse nu au fost identificate riscuri majore care ar putea duce la eșecul intervenției sau general efecte negative majore.  Necesitatea unei perioade de adaptare a părților interesate la noile condiții și reguli, care poate apărea la implementare, prezintă un risc relativ minor. | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi. | | | | |  |
| Nu este relevant proiectului actului normativ, or, fiecare caz concret necesită o evaluare individuală.  Implementarea Regulamentului privind exploatarea construcțiilor de protecție, nu va genera noi costuri de conformare, suportate de autoritățile administrației publice centrale, locale deoarece la moment, aceste adăposturi există și resurse financiare sunt alocate, dar insuficiente să acopere cheltuielile reale.  Totodată, durata de funcționare utilă este de cel puțin 60 de ani (conform clasificării și duratei de funcționare utilă a mijloacelor fixe și a activelor nemateriale (cod 12 000100000). Lipsa alocării surselor financiare impune micșorarea duratei de funcționare și casarea acestora. | | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| Concluzionând, autorii prezentei AIR optează pentru opțiunea care presupune elaborarea și promovarea spre aprobarea Regulamentului privind exploatarea construcțiilor de protecție. | | | | | |
| **5. Implementarea și monitorizarea** | | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare | | | | |  |
| Opțiunea recomandată va fi organizată prin supravegherea de stat în domeniul protecției civile efectuată de către Agenția pentru Supraveghere Tehnică (organul supravegherii de stat în domeniul protecției civile). | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| * numărul de adăposturi de protecție civilă; * capacitatea adăposturilor de protecție civilă (numărul de persoane adăpostite); * starea adăposturilor (nesatisfăcătoare, satisfăcătoare, bună, foarte bună). | | | | | |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea | | | | |  |
| Impacturile vor fi resimțite după aprobarea prezentului Regulament privind exploatarea construcțiilor de protecție ca urmare a efectuării supravegherii de stat în domeniul protecției civile de către Agenția pentru Supraveghere Tehnică. | | | | | |
| **6. Consultarea** | | | | | |
| a) Identificați principalele părți (grupuri) interesate în intervenția propusă | | | | |  |
| Principalele grupuri de interese:   1. Autoritățile publice centrale, Autoritățile publice locale, Agenția pentru Supraveghere Tehnică; 2. Populația Republicii Moldova; 3. Persoanele fizice și juridice care desfășoară activitatea de întreprinzător. | | | | | |
| b) Explicați succint cum (prin ce metode) s-a asigurat consultarea adecvată a părților | | | | |  |
| În conformitate cu prevederile art. 9 din Legea nr. 239/2008 privind transparența în procesul decizional, pct. 177 din Hotărârea Guvernului nr. 610/2018 pentru aprobarea Regulamentului Guvernului și a anunțului de inițiere a elaborării proiectului a fost publicat pe pagina web a Ministerului Afacerilor Interne, [www.mai.gov.md](http://www.mai.gov.md), la compartimentul „Transparența”, rubrica „Consultări publice”. Ulterior, Analiza Impactului de Reglementare însoțită de proiectul de hotărâre propriu-zis urmează a fi avizat de către autoritățile și instituțiile interesate, conform listei menționate în Cererea privind înregistrarea de către Cancelaria de Stat a proiectului respectiv, care urmează a fi anunțat în cadrul ședinței Secretarilor generali. | | | | | |
| c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat) | | | | |  |
| Proiectul hotărârii Guvernului pentru aprobarea Regulamentului privind exploatarea construcțiilor de protecție a fost consultat în prealabil de către Agenția pentru Supraveghere Tehnică din subordinea Ministerului Infrastructurii și Dezvoltării Regionale. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 1 |  |  | |
| povara administrativă | | 1 |  |  | |
| fluxurile comerciale și investiționale | | 1 |  |  | |
| competitivitatea afacerilor | | 0 |  |  | |
| activitatea diferitor categorii de întreprinderi mici și mijlocii | | 1 |  |  | |
| concurența pe piață | | 0 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | 0 |  |  | |
| cadrul instituțional al autorităților publice | | 0 |  |  | |
| alegerea, calitatea și prețurile pentru consumatori | | 1 |  |  | |
| bunăstarea gospodăriilor casnice și a cetățenilor | | 2 |  |  | |
| situația social-economică în anumite regiuni | | 1 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | 0 |  |  | |
| nivelul de salarizare | | 0 |  |  | |
| condițiile și organizarea muncii | | 0 |  |  | |
| sănătatea și securitatea muncii | | 0 |  |  | |
| formarea profesională | | 1 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | 0 |  |  | |
| diversitatea culturală și lingvistică | | 0 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | 0 |  |  | |
| accesul și calitatea serviciilor de protecție socială | | 0 |  |  | |
| accesul și calitatea serviciilor educaționale | | 0 |  |  | |
| accesul și calitatea serviciilor medicale | | 0 |  |  | |
| accesul și calitatea serviciilor publice administrative | | 0 |  |  | |
| nivelul și calitatea educației populației | | 0 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | 0 |  |  | |
| discriminarea | | 0 |  |  | |
| alte aspecte sociale etc. | | 0 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | | 0 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | 0 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | 0 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| Proiectul preliminar de act normativ  Nota informativă la proiectul hotărârii Guvernului cu privire la aprobarea Regulamentului privind exploatarea construcțiilor de protecție | | | | | |